ddrg/super_eurlex huggingface dataset:
A4-0144/98

Ψήφισμα σχετικά με την Ειδική Έκθεση αριθ. 4/97 του Ελεγκτικού Συνεδρίου για τον έλεγχο ορισμένων απόψεων των μέτρων που έχουν ληφθεί στα πλαίσια της γερμανικής ενοποίησης και που αφορούν αντισταθμιστικές πληρωμές και επιστροφές κατά την εξαγωγή,στα πλαίσια του ΕΓΤΠΕ, συνοδευόμενη από τις απαντήσεις της Επιτροπής (C4-0348/97)

Το Ευρωπαϊκό Κοινοβούλιο,

- έχοντας υπόψη την Ειδική Έκθεση αριθ. 4/97 του Ελεγκτικού Συνεδρίου (C4-0348/97) ((ΕΕ C 144 της 13.5.1997, σελ. 1.)),

- έχοντας υπόψη τα άρθρα 188Γ, παράγραφος 4 και 206 παράγραφος 1 της Συνθήκης ΕΚ,

- έχοντας υπόψη την έκθεση της Επιτροπής Ελέγχου του Προϋπολογισμού (A4-0144/98),

1. αποδοκιμάζει το γεγονός ότι η Ειδική Έκθεση αριθ. 4/97 του Ελεγκτικού Συνεδρίου ολοκληρώθηκε με σημαντική καθυστέρηση σε σύγκριση με την περίοδο που καλύπτει ο έλεγχος[semigr ]

2. επισημαίνει ότι η μείωση της γαλακτοπαραγωγής, η εξάλειψη της ενζωοτικής λεύκωσης των βοοειδών και η μείωση της παραγωγής βοείου κρέατος στα εδάφη της πρώην Λαοκρατικής Δημοκρατίας της Γερμανίας μετά την ενοποίηση επιτεύχθηκαν χωρίς να αναληφθούν σημαντικές συμπληρωματικές δαπάνες από τον κοινοτικό προϋπολογισμό[semigr ]

3. επιδοκιμάζει τη συμβολή της Κοινότητας στην ένταξη των νέων ομοσπόνδων κρατιδίων (Lδnder) στις διαρθρώσεις της Κοινής Γεωργικής Πολιτικής[semigr ] επισημαίνει στο πλαίσιο αυτό, τις εξαιρετικές συνθήκες υπό τις οποίες υλοποιήθηκε η ενσωμάτωση των χωρών αυτών, όπως είναι η έλλειψη μεταβατικής περιόδου και η αναδρομική εφαρμογή ορισμένων μέτρων (μείωση της γαλακτοπαραγωγής).

4. αποδοκιμάζει τις σημαντικές καθυστερήσεις της Επιτροπής κατά τη διενέργεια επιτοπίων δημοσιονομικών ελέγχων, στο πλαίσιο του προγράμματος εξάλειψης της ενζωοτικής λεύκωσης των βοοειδών[semigr ] ζητεί από την Επιτροπή να διοργανώσει τη διενέργεια συστηματικών ελέγχων επί όλων των προγραμμάτων εξάλειψης ζωονόσων που συγχρηματοδοτούνται από κοινοτικές πιστώσεις[semigr ]

5. ζητεί επίμονα να επιστραφούν όλα τα αχρεωστήτως καταβληθέντα ποσά και να ολοκληρωθεί το ταχύτερο δυνατόν η σχετική διαδικασία[semigr ]

6. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και το Ελεγκτικό Συνέδριο.
B4-0407 και 0423/98

Ψήφισμα σχετικά με τη θανατική ποινή στις Ηνωμένες Πολιτείες

Το Ευρωπαϊκό Κοινοβούλιο,

- υπενθυμίζοντας τα προηγούμενα ψηφίσματά του σχετικά με τη θανατική ποινή στις Ηνωμένες Πολιτείες, και ειδικότερα σχετικά με την περίπτωση του κ. Mumia Abu-Jamal[semigr ]

A. λαμβάνοντας υπόψη ότι στις 30 Μαρτίου 1998 στο Starke της Φλόριντα εκτελέστηκε στην ηλεκτρική καρέκλα η καταδικασμένη σε θάνατο Judy Buenoano,

Β. λαμβάνοντας υπόψη ότι η Judy Buenoano είναι η πρώτη γυναίκα που εκτελείται στη Φλόριντα μετά το 1848 και η τρίτη γυναίκα σε ολόκληρη την επικράτεια των Ηνωμένων Πολιτειών που εκτελείται από το 1976, όταν το Ανώτατο Δικαστήριο επανέφερε τη θανατική ποινή,

Γ. λαμβάνοντας υπόψη ότι ο Mumia Abu-Jamal καταδικάστηκε σε θάνατο το Δεκέμβριο του 1982 και ότι μέχρι στιγμής ένα σημαντικό διεθνές κίνημα διαμαρτυρίας έχει συμβάλει στην παρεμπόδιση της εκτέλεσής του,

Δ. λαμβάνοντας υπόψη την απεργία πείνας που έχουν ξεκινήσει ο Mumia Abu-Jamal και άλλοι καταδικασμένοι σε θάνατο, διαμαρτυρόμενοι για την επιδείνωση των συνθηκών κράτησής τους στη φυλακή Greene της Πενσυλβανίας,

1. ζητεί επιμόνως από τις Ηνωμένες Πολιτείες να παραιτηθούν από την εφαρμογή της θανατικής ποινής, και από όλες τις επιμέρους πολιτείες να προχωρήσουν στην κατάργηση της θανατικής ποινής από τους ποινικούς κώδικές τους[semigr ]

2. επαναλαμβάνει την αντίθεσή του στη χρήση της θανατικής ποινής σε κάθε περίπτωση και, υπό την έννοια αυτή, εκφράζει την αγανάκτησή του για την εκτέλεση της κ. Judy Buenoano[semigr ]

3. ανανεώνει το αίτημά του για αναθεώρηση της δίκης του Mumia Abu-Jamal και για μετατροπή της θανατικής ποινής του[semigr ]

4. ζητεί από τη σωφρονιστική διοίκηση της Πενσυλβανίας να σεβαστεί στο ακέραιο τα δικαιώματα των κρατουμένων, ιδίως τα δικαιώματα επισκέψεων, κυλικείου και κατοχής προσωπικών εγγράφων[semigr ]

5. αναθέτει στην κοινοβουλευτική αντιπροσωπεία του για τις σχέσεις με τις Ηνωμένες Πολιτείες να εγείρει την υπόθεση του Mumia Abu-Jamal κατά την προσεχή της συνάντηση με αμερικανούς βουλευτές και να θίξει το θέμα της χρήσης της θανατικής ποινής[semigr ]

6. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, στον Πρόεδρο των Ηνωμένων Πολιτειών και στον κυβερνήτη της Πολιτείας της Πενσυλβανίας.
B4-0369 και 0374/98

Ψήφισμα σχετικά με το εξωτερικό χρέος της Νικαράγουας

Το Ευρωπαΐκό Κοινοβούλιο,

A. λαμβάνοντας υπόψη ότι η συνεδρίαση της Συμβουλευτικής Ομάδας για το χρέος της Νικαράγουας θα διεξαχθεί τον Απρίλιο 1998 στη Γενεύη,

Β. λαμβάνοντας υπόψη ότι το κατά κεφαλήν χρέος της Νικαράγουας είναι το υψηλότερο στον κόσμο και ότι το 38% της αναπτυξιακής συνεργασίας για την περίοδο 1990/95 χρησιμοποιήθηκε για την πληρωμή του εξωτερικού χρέους, το οποίο είναι τριπλάσιο από την αξία των συνολικών εξαγωγών της χώρας,

Γ. λαμβάνοντας υπόψη ότι η διεθνής βοήθεια έχει μειωθεί κατά το ήμισυ και πλέον,

Δ. λαμβάνοντας υπόψη ότι η διεθνής συνεργασία δεν αξιοποιείται επαρκώς, δεδομένου ότι το εξωτερικό χρέος αποτελεί το σημαντικότερο εμπόδιο για την ανάπτυξη,

Το Ευρωπαΐκό Κοινοβούλιο,

1. ζητεί επίμονα από τις κυβερνήσεις και τους οργανισμούς που είναι μέλη της Συμβουλευτικής Ομάδας για τη Νικαράγουα να εντείνουν τη διεθνή συνεργασία με τη χώρα αυτή και να την προσανατολίσουν κατά προτεραιότητα σε προγράμματα και σχέδια παραγωγικής επανενεργοποίησης και σε επενδύσεις σε κοινωνικά έργα υποδομής 7

2. ζητεί όπως στα προγράμματα αυτά συμμετέχουν ενεργά οι παραγωγικές ενώσεις και οι οργανώσεις της κοινωνίας των πολιτών 7

3. ζητεί να εξετασθεί η ένταξη της Νικαράγουας στην πρωτοβουλία HIPC (υπερχρεωμένες φτωχές χώρες) 7

4. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την Κυβέρνηση και το Κονγκρέσο της Νικαράγουας, καθώς και στις κυβερνήσεις και τους οργανισμούς που είναι μέλη της Συμβουλευτικής Ομάδας.
B4-0340/98

Ψήφισμα σχετικά με την αποχώρηση της Τζαμάΐκα από το Προαιρετικό Πρωτόκολλο στο Διεθνές Σύμφωνο για τα Ατομικά και Πολιτικά Δικαιώματα

Το Ευρωπαΐκό Κοινοβούλιο,

Α. λαμβάνοντας υπόψη την αποχώρηση της Τζαμάΐκα από το Προαιρετικό Πρωτόκολλο στο Διεθνές Σύμφωνο για τα Ατομικά και Πολιτικά Δικαιώματα (ICCPR) στις 22 Ιανουαρίου 1998, ως πρώτο κράτος που προέβη σε τέτοιο βήμα,

Β. λαμβάνοντας υπόψη ότι κύριος λόγος για την αποχώρηση, όπως ανέφερε η κυβέρνηση της Τζαμάΐκα, είναι το να μπορεί να τροποποιήσει τις υφιστάμενες νομικές διατάξεις σε ό,τι αφορά τη θανατική ποινή,

Γ. λαμβάνοντας υπόψη ότι οι Τζαμαΐκανοί δεν μπορούν πλέον να υποβάλλουν αναφορές στην Επιτροπή των Ηνωμένων Εθνών για τα Ανθρώπινα Δικαιώματα και ισχυρίζονται ότι η κυβέρνησή τους έχει παραβιάσει δικαιώματα που τους διασφαλίζει το ICCPR,

Δ. λαμβάνοντας υπόψη ότι τα Μπαρμπάντος και το Τρινιδάδ και Τομπάγκο εξετάζουν τη δυνατότητα αποχώρησης, σύμφωνα με το παράδειγμα της Τζαμάΐκα,

Ε. λαμβάνοντας υπόψη ότι η αποχώρηση αποτελεί κακό προηγούμενο και υποσκάπτει το διεθνές σύστημα για την προστασία των ανθρωπίνων δικαιωμάτων,

Το Ευρωπαΐκό Κοινοβούλιο,

1. καλεί την κυβέρνηση της Τζαμάΐκα να αναιρέσει την απόφασή της αυτή και κάνει έκκληση στις κυβερνήσεις των Μπαρμπάντος και του Τρινιδάδ και Τομπάγκο να μην αποχωρήσουν από το προαιρετικό πρωτόκολλο 7

2. επαναλαμβάνει την άποψή του ότι η θανατική ποινή δεν δικαιολογείται σε καμία περίπτωση 7

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις της Τζαμάΐκα, των Μπαρμπάντος και του Τρινιδάδ και Τομπάγκο, καθώς και στους Συμπροέδρους της Συνέλευσης Ίσης Εκπροσώπησης ΑΚΕ-ΕΕ.
B4-0324/98

Ψήφισμα σχετικά με τους Λιβανέζους που κρατούνται στη Συρία

Το Ευρωπαΐκό Κοινοβούλιο,

- έχοντας υπόψη τα προηγούμενα ψηφίσματά του για τη Συρία

A. υπενθυμίζοντας ότι σε εκθέσεις οργανώσεων για τα δικαιώματα του ανθρώπου γίνεται λόγος για την αυθαίρετη κράτηση και τη θέση σε απομόνωση άνω των εκατό λιβανέζων πολιτών από τις συριακές δυνάμεις στο Λίβανο,

Β. υπενθυμίζοντας ότι, σύμφωνα με τις ίδιες εκθέσεις, οι κρατούμενοι αυτοί φυλακίσθηκαν στη Συρία, ότι δεν υφίσταται καμία κατηγορία εις βάρος τους και ότι οι οικογένειές τους βρίσκονται επί σειρά ετών σε πλήρη άγνοια σχετικά με την τύχη τους,

Γ. λαμβάνοντας υπόψη τις διαπραγματεύσεις μεταξύ της Ευρωπαΐκής Ένωσης και της Συρίας σχετικά με την ευρωμεσογειακή συμφωνία σύνδεσης με τη χώρα αυτή,

1. εκφράζει την ικανοποίησή του για το γεγονός ότι, κατά τις τελευταίες ημέρες, τουλάχιστον 121 από τα πρόσωπα αυτά αποφυλακίσθηκαν στη Συρία 7

2. εκφράζει την ανησυχία του για την τύχη όσων εξακολουθούν να κρατούνται στη Συρία και των οποίων ο αριθμός, σύμφωνα με τις εκθέσεις διεθνών ανθρωπιστικών οργανώσεων, ξεπερνά τους τριάντα 7

3. ζητεί από τη Συριακή Κυβέρνηση να παράσχει πλήρη κατάλογο των Λιβανέζων που κρατούνται στη Συρία, να αποφυλακίσει τους κρατουμένους εις βάρος των οποίων δεν υφίσταται καμία κατηγορία και να προβεί στη μεταγωγή των υπολοίπων λιβανέζων κρατουμένων στο Λίβανο 7

4. ζητεί από το Συμβούλιο και τις κυβερνήσεις των κρατών μελών να λάβουν υπόψη τα στοιχεία αυτά κατά τις διαπραγματεύσεις για την ευρωμεσογειακή συμφωνία σύνδεσης με την Κυβέρνηση της Συρίας 7

5. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, καθώς και στις κυβερνήσεις του Λιβάνου και της Συρίας 7
B4-0439, 0440, 0441, 0443, 0444, 0445 και 0446/98

Ψήφισμα σχετικά με την ειρηνευτική συμφωνία της 10ης Απριλίου 1998 για τη Βόρεια Ιρλανδία

Το Ευρωπαϊκό Κοινοβούλιο,

- έχοντας υπόψη τη συμφωνία που υπογράφηκε στο Μπέλφαστ στις 10 Απριλίου 1998, μεταξύ των κυβερνήσεων και των πολιτικών κομμάτων του Ηνωμένου Βασιλείου και της Ιρλανδίας,

1. χαιρετίζει τη συμφωνία, ως πραγματικά ιστορική ευκαιρία μιας νέας αρχής;

2. εκφράζει την ικανοποίησή του για το γεγονός ότι τα συμβαλλόμενα μέρη δεσμεύονται για συνεργασία, συναίνεση, ισότητα και αμοιβαίο σεβασμό;

3. αναγνωρίζει τη συμβολή των σημερινών και των προηγουμένων κυβερνήσεων της Ιρλανδίας και του Η.Β;

4. χαιρετίζει τη μέχρι τούδε θετική υποστήριξη της ειρηνευτικής διαδικασίας από την ΕΕ και ζητεί επειγόντως από το Συμβούλιο και την Επιτροπή να εξετάσουν το θέμα της πρακτικής υποστήριξης της εν λόγω συμφωνίας;

5. υποστηρίζει με σθένος την πλήρη δέσμευση για τη χρήση αποκλειστικά δημοκρατικών και ειρηνικών μέσων για την επίλυση διαφορών σε πολιτικά ζητήματα και για εναντίωση στη χρήση ή απειλή βίας για οποιοδήποτε σκοπό;

6. συντάσσεται με τα συμβαλλόμενα μέρη, συνιστώντας στους λαούς της Ιρλανδίας, Βόρειας και Νότιας, να την εγκρίνουν;

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και στις κυβερνήσεις του Ηνωμένου Βασιλείου και της Ιρλανδίας.
B4-0329, 0338, 0345 και 0372/98

Ψήφισμα σχετικά με τις διακρίσεις στην πώληση εισιτηρίων για το Παγκόσμιο Κύπελλο Ποδοσφαίρου 1998 της Γαλλίας

Το Ευρωπαΐκό Κοινοβούλιο,

A. διαπιστώνοντας ότι η συμμετοχή στις αθλητικές εκδηλώσεις αποτελεί σημαντική κοινωνική και πολιτισμική δραστηριότητα, η πρόσβαση στην οποία πρέπει να διευκολυνθεί για όλες τις ομάδες της κοινωνίας,

Β. διαπιστώνοντας ότι το Παγκόσμιο Κύπελλο Ποδοσφαίρου είναι εκ φύσεως διεθνές γεγονός που πρέπει να γίνει προσιτό χωρίς καμία διάκριση για λόγους εθνικότητας,

Γ. διαπιστώνοντας ότι η πώληση των εισιτηρίων αποτελεί οικονομική δραστηριότητα υποκείμενη στους κανόνες της Συνθήκης και, επομένως, και στα άρθρα τα σχετικά με τον ανταγωνισμό,

Δ. λαμβάνοντας υπόψη ότι υπάρχουν πολλές ενδείξεις ότι το σύστημα πώλησης εισιτηρίων που εφαρμόζει η οργανωτική επιτροπή (CFO) περιλαμβάνει στοιχεία που ισοδυναμούν με κατάχρηση δεσπόζουσας θέσης, πράγμα που το απαγορεύουν τα άρθρα 85 και 86 της Συνθήκης ΕΚ,

Ε. ανησυχώντας από την ύπαρξη κυκλωμάτων μαύρης αγοράς που απαιτούν εξωφρενικές τιμές,

ΣΤ. διαπιστώνοντας ότι έχει κατατεθεί μεγάλος αριθμός καταγγελιών και ότι η Ευρωπαΐκή Επιτροπή έχει επιληφθεί του θέματος,

Το Ευρωπαΐκό Κοινοβούλιο,

1. υπενθυμίζει ότι το Παγκόσμιο Κύπελλο Ποδοσφαίρου είναι ένα αθλητικό γεγονός με διεθνή απήχηση που οφείλει να διατηρήσεις την εορταστική και λαΐκή διάστασή του και που θα πρέπει να παραμείνει ανοιχτό σε κάθε ενδιαφερόμενο χωρίς καμία διάκριση, τόσο σε ό,τι αφορά το σκέλος της πώλησης των εισιτηρίων όσο και σε ό,τι αφορά το σκέλος της τιμής των εισιτηρίων 7

2. καταδικάζει την εμφάνιση φαινομένων μαύρης αγοράς και την μονοπώληση ενός μέρους των εισιτηρίων από ταξιδιωτικούς οργανισμούς 7

3. καλεί τη γαλλική οργανωτική επιτροπή να λάβει σύντομα τα αναγκαία μέτρα, ώστε να κατανεμηθούν με δικαιότερο τρόπο τα εισιτήρια στις άλλες χώρες και να βελτιωθούν οι όροι αγοράς εισιτηρίων από το εξωτερικό 7

4. υποστηρίζει τη σθεναρή στάση της Επιτροπής στην υπόθεση αυτή, σε δε περίπτωση μη συμμόρφωσης προς την Συνθήκη, καλεί την Επιτροπή να εκκινήσει αμέσως επίσημη διαδικασία επί παραβιάσει και να επιβάλει τις αναγκαίες κυρώσεις για την παραβίαση των κοινοτικών κανόνων περί ανταγωνισμού, ώστε να διασφαλισθεί ότι η οργανωτική επιτροπή (CFO) θα ευθυγραμμίσει το σύστημά της πώλησης εισιτηρίων με τους εν λόγω κανόνες περί ανταγωνισμού εγκαίρως πριν από την έναρξη της διοργάνωσης 7

5. αναθέτει στον Πρόεδρό του να διαβιβάσει το παρόν ψήφισμα στην Επιτροπή, στο Συμβούλιο, στις κυβερνήσεις των κρατών μελών, καθώς και στην CFO, στην FIFA και την UEFA και στις εθνικές ποδοσφαιρικές ομοσπονδίες της Ευρωπαΐκής Ένωσης.
B4-0392, 0401, 0403, 0408 και 0417/98

Ψήφισμα σχετικά με την ελευθερία έκφρασης στο Καμερούν

Το Ευρωπαϊκό Κοινοβούλιο,

A. υπενθυμίζοντας ότι ο δημοσιογράφος Pius Njawι, διευθυντής έκδοσης της εφημερίδας «Le Messager», συνελήφθη στις 24 Δεκεμβρίου 1997 λόγω της δημοσίευσης άρθρου το οποίο αναφερόταν σε καρδιακό επεισόδιο που είχε υποστεί ο Πρόεδρος του Καμερούν Paul Biya,

Β. λαμβάνοντας υπόψη ότι η ίδια εφημερίδα δημοσίευσε διάψευση της Προεδρίας σε επόμενο φύλλο της,

Γ. λαμβάνοντας υπόψη ότι ο Pius Njawι καταδικάστηκε στις 13 Ιανουαρίου 1998 σε φυλάκιση δύο ετών χωρίς αναστολή και σε πρόστιμο 500.000 CFA για «διάδοση ψευδών ειδήσεων»,

Δ. λαμβάνοντας υπόψη ότι, κατά την ίδια ακροαματική διαδικασία, ένας άλλος δημοσιογράφος, ο Michel Michaut Moussala, επίσης καταδικάστηκε σε φυλάκιση έξι μηνών και πρόστιμο 1 εκατ. CFA, για άρθρο που δημοσιεύθηκε στο εβδομαδιαίο περιοδικό «Aurore Plus» το οποίο διευθύνει και το οποίο έθετε υπό αμφισβήτηση τον διευθυντή της Λιμενικής Υπηρεσίας του Καμερούν, ο οποίος είναι και βουλευτής του κυβερνώντος κόμματος,

Ε. εκφράζοντας τη λύπη του διότι, παρά τις εκκλήσεις που απηύθυναν στις αρχές του Καμερούν η κοινωνία των πολιτών και ο πολιτικός κόσμος, δεν έχει δοθεί καμία απάντηση όσον αφορά την περίπτωση του Pius Njawι,

ΣΤ. εκφράζοντας τη λύπη του για την πρόσφατη αύξηση των κρουσμάτων κατά της ελευθερίας έκφρασης στη χώρα αυτή,

Ζ. υπενθυμίζοντας ότι το Καμερούν έχει υπογράψει τη Σύμβαση Λομέ, η οποία ορίζει στο άρθρο 5 ότι η αναπτυξιακή βοήθεια δίδεται υπό τον όρο του σεβασμού των ανθρωπίνων δικαιωμάτων και θεμελιωδών ελευθεριών, και ότι η ελευθερία έκφρασης κατέχει σημαντική θέση μεταξύ των δικαιωμάτων αυτών,

Το Ευρωπαϊκό Κοινοβούλιο,

1. εκφράζει τη βαθειά του λύπη για τη σύλληψη και τις βαρειές ποινές στις οποίες καταδικάστηκαν ο Pius Njawι και ο Michel Michaut Moussala, και ζητεί την άμεση και άνευ όρων αποφυλάκιση των δύο δημοσιογράφων[semigr ]

2. ζητεί από την Κυβέρνηση του Καμερούν να σέβεται πλήρως τα δικαιώματα του ανθρώπου και τις θεμελιώδεις ελευθερίες του, ιδίως δε την ελευθερία έκφρασης[semigr ]

3. ζητεί από την Επιτροπή και το Συμβούλιο να μεριμνούν για το σεβασμό του άρθρου 5 της Σύμβασης Λομέ και να παρακολουθούν με προσοχή την κατάσταση των δικαιωμάτων του ανθρώπου στο Καμερούν[semigr ]

4. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τους Συμπροέδρους της Συνέλευσης Ίσης Εκπροσώπησης ΑΚΕ-ΕΕ, καθώς και στην Κυβέρνηση του Καμερούν.
B4-0054/98

Ψήφισμα σχετικά με τις μαζικές εκτελέσεις στη Νότιο Κορέα

Το Ευρωπαϊκό Κοινοβούλιο,

Α. έχοντας υπόψη ότι 23 άτομα εκτελέστηκαν στις 30 Δεκεμβρίου 1997 στη Νότιο Κορέα,

Β. έχοντας υπόψη ότι, σύμφωνα με πληροφορίες, στη Νότια Κορέα πρόκειται να θανατωθούν περίπου 50 φυλακισμένοι,

Γ. επισημαίνοντας ότι η θανατική ποινή δεν μπορεί σε καμία περίπτωση να αιτιολογηθεί,

Δ. εκτιμώντας ότι η Νότιος Κορέα σε άλλους τομείς έχει επιτελέσει σημαντικά βήματα προς τον εκδημοκρατισμό, όπως απέδειξαν και οι ελεύθερες εκλογές του Δεκεμβρίου 1997, οι οποίες είχαν ως αποτέλεσμα να εκλεγεί Πρόεδρος της Νοτίου Κορέας ο κ. Kim Dae-Jung, πρώην αντικαθεστωτικός,

Το Ευρωπαϊκό Κοινοβούλιο,

1. καταδικάζει τις μαζικές εκτελέσεις που έγιναν στα τέλη Δεκεμβρίου 1997 και καλεί τον Πρόεδρο και την Κυβέρνηση της Νοτίου Κορέας να επιβάλουν άμεση αναστολή των εκτελέσεων, ως πρώτο μέτρο προς την οριστική κατάργηση της θανατικής ποινής[semigr ]

2. επιδοκιμάζει το συνεχιζόμενο εκδημοκρατισμό στη Νότιο Κορέα και παρακινεί τις αρχές της Νοτίου Κορέας να συνεχίσουν τις προσπάθειές τους προς την κατεύθυνση αυτή[semigr ]

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και την κυβέρνηση της Νοτίου Κορέας.
B4-0069/98

Ψήφισμα σχετικά με τις τρομοκρατικές επιθέσεις στη Χώρα των Βάσκων

Το Ευρωπαϊκό Κοινοβούλιο,

Α. εκφράζοντας τη βαθειά του λύπη για τη νέα τρομερή επίθεση που πραγματοποίησε η τρομοκρατική οργάνωση ETA στο Zarauz (Guipϊzcoa) την Παρασκευή 9 Ιανουαρίου 1998, κατά την οποία δολοφονήθηκε ο δημοτικός σύμβουλος του Λαϊκού Κόμματος Josι Ignacio Iruretagoyena,

Β. λαμβάνοντας υπόψη ότι η εγκληματική αυτή οργάνωση συνεχίζει την αιματηρή της δράση με μοναδικό σκοπό την κατάλυση της δημοκρατίας και του κράτους δικαίου τόσο στο πλαίσιο της βασκικής κοινωνίας όσο και στο σύνολο της Ισπανίας,

Το Ευρωπαϊκό Κοινοβούλιο,

1. καταδικάζει ανεπιφύλακτα τη βάρβαρη αυτή επίθεση και διατρανώνει για μία ακόμη φορά την πλήρη αποδοκιμασία του για κάθε είδος βίας[semigr ]

2. εκφράζει τα ειλικρινή του συλλυπητήρια στους συγγενείς, φίλους και συναδέλφους του δολοφονηθέντος συμβούλου και επαναβεβαιώνει την πλήρη αλληλεγγύη του προς τα πολυάριθμα θύματα της εγκληματικής αυτής οργάνωσης[semigr ]

3. επαναβεβαιώνει την υποστήριξή του στο σύμφωνο Ajuria-Enea και στη συμφωνία της Μαδρίτης και καλεί τα συμβαλλόμενα μέρη να εξακολουθήσουν να τηρούν και να επεκτείνουν τις συμφωνίες αυτές[semigr ]

4. εκφράζει την πλήρη και ειλικρινή του υποστήριξη προς όλους τους δημοκράτες που βρίσκονται κατά τον ίδιο τρόπο ανυπεράσπιστοι σε εγκλήματα αυτού του είδους και τους καλεί να εξακολουθήσουν να υπερασπίζονται, σε ένα δημοκρατικό πλαίσιο, την ελευθερία και το κράτος δικαίου, τόσο στη βασκική κοινωνία όσο και σε ολόκληρη την Ισπανία[semigr ]

5. υπογραμμίζει ότι απορρίπτει το διάλογο με όλους όσοι συμμετέχουν, επιτρέπουν, προκαλούν, υποστηρίζουν ή εκτελούν εγκληματικές ενέργειες[semigr ]

6. επαναλαμβάνει για μία ακόμη φορά τη δέσμευσή του για την καταπολέμηση της τρομοκρατίας, στο πλαίσιο μιας αδιάρρηκτης αστυνομικής και δικαστικής συνεργασίας μεταξύ των κρατών μελών[semigr ]

7. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις ισπανικές και βασκικές αρχές, καθώς και στην οικογένεια του θύματος.
B4-0076 και 0097/98

Ψήφισμα σχετικά με τον ορισμό ειδικού αντιπροσώπου της Ευρωπαϊκής Ένωσης για το Θιβέτ

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματα του για τη Λαϊκή Δημοκρατία της Κίνας και το Θιβέτ,

A. υπογραμμίζοντας ότι έχει ζητήσει επανειλημμένως από το Συμβούλιο και την Επιτροπή να χαράξουν κοινή εξωτερική πολιτική έναντι της Κίνας, ιδίως δε σε ό,τι αφορά την κατάσταση στο Θιβέτ,

Β. επαναλαμβάνοντας τις ανησυχίες του για την τύχη του Panchen Lama, Gedhun Choeky Nyima και της οικογενείας του,

Γ. λαμβάνοντας υπόψη τις διαφωνίες που προκάλεσε το πρώτο σχέδιο της ΕΕ στο Θιβέτ, το «Panam Project», το οποίο φέρεται να μην επιτρέπει την πρόσβαση των ΜΚΟ στην περιοχή,

Δ. εκφράζοντας την ικανοποίησή του για την ελευθέρωση του κινέζου αντιφρονούντος Wei Jingsheng, βραβείο Ζαχάρωφ 1996,

1. ζητεί από το Συμβούλιο και την Επιτροπή να ορίσει ειδικό αντιπρόσωπο της ΕΕ για το Θιβέτ, ο οποίος θα αναλάβει όλες τις πρωτοβουλίες για να δοθεί συνέχεια στα αιτήματα της Ένωσης όσον αφορά την κατάσταση των αστικών και πολιτικών δικαιωμάτων στο Θιβέτ καθώς και την παρακολούθηση της εξέλιξής τους[semigr ]

2. ζητεί από το Συμβούλιο και την Επιτροπή να προβούν στις απαραίτητες ενέργειες για να λάβουν όλες τις πληροφορίες σχετικά με την τύχη του Panchen Lama, Gedhun Choeky Nyima και της οικογενείας του και να αναλάβουν κάθε δυνατή πρωτοβουλία για να δώσει συνέχεια στα αιτήματα που έχει επανειλημμένως εκφράσει το Ευρωπαϊκό Κοινοβούλιο για την αποφυλάκιση του Θιβετιανού Ngawang Choepel, καθώς και των Wang Dan και Hada[semigr ]

3. εκφράζει την ικανοποίησή του για την απόφαση των κινεζικών αρχών να επαναλάβουν το διάλογο για τα ανθρώπινα δικαιώματα με την Ευρωπαϊκή Ένωση, καθώς και για την αναγγελία ότι η Λαϊκή Δημοκρατία της Κίνας είναι διατεθειμένη να υπογράψει τη Διεθνή Σύμβαση για τα Αστικά και Πολιτικά Δικαιώματα[semigr ]

4. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών, την Κυβέρνηση της Λαϊκής Δημοκρατίας της Κίνας, καθώς και στην εξόριστη κυβέρνηση του Θιβέτ.
B4-0424, 0426, 0427, 0428 και 0429/98

Ψήφισμα σχετικά με την κατάργηση της πώλησης αφορολόγητων προϊόντων

Το Ευρωπαϊκό Κοινοβούλιο,

- υπενθυμίζοντας την απόφαση του Συμβουλίου του 1991 να καταργήσει την πώληση αφορολόγητων προϊόντων στους ταξιδεύοντες εντός της ΕΕ, από 1ης Ιουλίου 1999,

1. διαπιστώνει ότι:

α) έχουν δημοσιευθεί αρκετές μελέτες σχετικά με τον κοινωνικό και οικονομικό αντίκτυπο της κατάργησης των πωλήσεων αφορολόγητων ειδών, δυστυχώς όμως καμία από τις μελέτες αυτές δεν έχει εκπονηθεί από ανεξάρτητους αξιολογητές;

β) υπάρχει σοβαρή ανησυχία σχετικά με τις συνέπειες που θα έχει η κατάργηση των πωλήσεων αυτών στην απασχόληση, τις περιφέρειες και τις υπηρεσίες μεταφορών, ειδικότερα στις περιφερειακές περιοχές, την ακτοπλοΐα και τα περιφερειακά αεροδρόμια;

γ) στη σύνοδο ολομελείας του Ευρωπαϊκού Κοινοβουλίου σχετικά με την έκθεση Fuchs για τον ΦΠΑ, στις 20 Νοεμβρίου 1990, η κ. Scrivener, ομιλούσα εξ ονόματος της Επιτροπής, ανέλαβε τη δέσμευση να εκπονηθεί μελέτη από την Επιτροπή σε σχέση με την κατάργηση των πωλήσεων αφορολόγητων προϊόντων στην Κοινότητα;

δ) το Συμβούλιο Μεταφορών της 17ης Μαρτίου 1998 ζήτησε από την Επιτροπή να εκπονήσει τη σχετική μελέτη;

2. καλεί την Επιτροπή:

α) να εκπονήσει και να δημοσιεύσει την ανεξάρτητη αυτή μελέτη σχετικά με τις κοινωνικές, οικονομικές, περιφερειακές και εισοδηματικές επιπτώσεις της κατάργησης των πωλήσεων αφορολόγητων εντός της ΕΕ, με την απαιτούμενη σπουδή, και πάντως προ του τέλους του Σεπτεμβρίου 1998, προκειμένου να υπάρξει σαφέστερη εικόνα της κατάστασης;

β) να περιλάβει και τις επιπτώσεις για την απασχόληση;

3. εκτιμά ότι πρέπει να εξετασθούν με ιδιαίτερη προσοχή τα οικονομικά προβλήματα που θα δημιουργούσε σε ορισμένα θαλάσσια δρομολόγια η κατάργηση της πώλησης αφορολογήτων προϊόντων επί των πλο;ίων και ότι πρέπει να ληφθούν κατάλληλα μέτρα με σκοπό να εξασφαλισθεί η απρόσκοπτη εκμετάλλευση των δρομολογίων αυτών;

4. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, καθώς και στις κυβερνήσεις των κρατών μελών.